咁到底，唔夠瞓點樣影響到
我哋情感大腦呢？
點解唔夠瞓會令我哋
容易受剌激同埋過度反應呢？
〔與科學共枕〕
咁幾年前，我哋進行咗腦成像研究
我哋用一班健康嘅成人
一係就畀佢哋瞓足成晚
一係就唔畀佢哋瞓
然後第二日就幫佢哋做磁力共振造影
睇下佢哋情感大腦點反應
我哋重點留意一個結構
佢叫「杏仁核」
而杏仁核係產生
強烈情緒反應嘅核心區域之一
當中包括負面情緒反應
宜家我哋望下瞓足成晚嘅人
我哋見到嘅係
一個唔錯、適當溫和程度反應嘅杏仁核
雖然佢好似冇反應
但其實呢個先係適當嘅反應
但係，冇得瞓嘅人
佢嘅深度情感大腦中樞就非常活躍
實際上，係唔夠瞓嘅情況下
佢杏仁核嘅反應仲高咗 60％
但點解會咁？
我哋之後繼續發現
係關腦入面另一個區域事
呢個區域叫前額葉皮層
就喺正你雙眼上面
你可以想像前額葉皮層
就好似你腦入面嘅「行政總裁」
佢擅長做高級、行政、由上而下嘅
決策同反應
佢其實係大腦最發達嘅區域之一
而佢其中一個控制嘅大腦部分
就係深度情感中樞，杏仁核
咁嗰啲瞓足成晚嘅人
就同前額葉皮層會之間
有良好嘅溝通同連接
調節著深層情感大腦中樞
但冇得瞓嘅人
前額葉皮層同
深杏仁核情感大腦中樞之間
嘅溝通同埋連繫
基本上就被切斷咗
而後果就係
杏仁核嘅反應更加活躍
因為唔夠瞓
唔夠瞓就好似會令到
我哋變咗所有情緒嘅加速油門
但又唔夠控制調節嘅剎車制
咁睇嚟就係我哋啲情緒
當瞓得唔好嘅時候
好似冇扣安全帶咁飛哂出嚟嘅原因
呢個就係唔畀你瞓嘅壞處
但原來
當你有得瞓返嘅時候會有好事發生
睡眠，特別係快速眼動睡眠
佢其實會提供一種形式嘅情緒急救
因為夜晚我哋瞓覺嘅時候
我哋會將呢啲日頭發生嘅
難受情感體驗
咁睡眠就會好似夜用潤膚膏咁
將呢啲難受嘅體驗嘅鋒利位磨走
所以唔係「時間會醫好一切」
而係瞓覺時間
係一種形式嘅情緒恢復期
咁我哋第二日再面對嘅時候
我哋就可以應付呢啲情感記憶